CELEX: 62009TJ0464
Language: da
Date: 2011-05-12
Title: Rettens dom (Ottende Afdeling) af 12. maj  2011. # Europa-Kommissionen mod New Acoustic Music Association og Anna Hildur Hildibrandsdottir. # Voldgiftsbestemmelse - kontrakt om finansiel støtte indgået inden for rammerne af »Kultur 2000«-rammeprogrammet - udførelse af aktionen »European Music Roadwork« - manglende opfyldelse af kontrakten - tilbagebetaling af en del af forskudsbetalingerne - delvis afvisning af søgsmålet - udeblivelsessag - retshjælp. # Sag T-464/09.

Rettens dom (Ottende Afdeling) af 12. maj 2011 – Kommissionen mod New Acoustic Music Association og Hildibrandsdottir
      (Sag T-464/09)
      »Voldgiftsbestemmelse – kontrakt om finansiel støtte indgået inden for rammerne af »Kultur 2000«-rammeprogrammet – udførelse af aktionen »European Music Roadwork« – manglende opfyldelse af kontrakten – tilbagebetaling af en del af forskudsbetalingerne – delvis afvisning af søgsmålet – udeblivelsessag – retshjælp«
      1.                     Retspleje – indbringelse af sag for Retten på grundlag af en voldgiftsklausul – kontrakt indgået mellem Kommissionen og et
            partnerskab uden juridisk personlighed stiftet i henhold til engelsk og walisisk ret – sag anlagt af Kommissionen mod partnerskabet
            som sådant – afvisning af sagen (Art. 238 EF) (jf. præmis 50 og 53)
      2.                     Retspleje – indbringelse af sag for Retten på grundlag af en voldgiftsklausul – kontrakt indgået mellem Kommissionen og et
            partnerskab til gennemførelse af et projekt i forbindelse med Kultur 2000-rammeprogrammet – manglende overholdelse af forpligtelserne
            i henhold til kontrakten – fremlæggelse af ikke-støtteberettigede fakturaer – tilbagebetaling af beløb, der er udbetalt for
            meget, med tillæg af morarenter (Art. 238 EF) (jf. præmis 58 og 71)
      Angående
      
         
               Sag anlagt af Kommissionen i henhold til en voldgiftsbestemmelse som omhandlet i artikel 238 EF med påstand om, at New Acoustic
                  Music Association og Anna Hildur Hildibrandsdottir tilpligtes at tilbagebetale Kommissionen en del af forskudsbetalingerne
                  med tillæg af morarenter i henhold til kontrakt nr. 2003-1895/001-001 vedrørende udførelsen af aktionen »CLT2003/A1/GB-317
                  – European Music Roadwork« i forbindelse med »Kultur 2000«-rammeprogrammet, der er indført ved Europa-Parlamentets og Rådets
                  afgørelse nr. 508/2000/EF af 14. februar 2000 (EFT L 63, s. 1).
               
            Konklusion
      
         
                  1)
               
               
                  
               
               
                  	Sagen afvises, for så vidt som den er rettet mod New Acoustic Music Association.
               
            
         
                  2)
               
               
                  
               
               
                  	Anna Hildur Hildibrandsdottir tilbagebetaler i sin egenskab af partner i New Acoustic Music Association Europa-Kommissionen
                     et beløb på 31 136,23 EUR med tillæg af morarenter, 7,70% p.a., fra den 14. januar 2008 og indtil endelig betaling har fundet
                     sted.
                  
               
            
         
                  3)
               
               
                  
               
               
                  	Anna Hildur Hildibrandsdatter betaler sagens omkostninger.
               
            
         
                  4)
               
               
                  
               
               
                  	Der gives afslag på Anna Hildur Hildibrandsdatters ansøgning om retshjælp.